RĪGAS VALSTSPILSĒTAS PAŠVALDĪBAS IZGLĪTĪBAS, KULTŪRAS UN SPORTA DEPARTAMENTS

SPORTA UN JAUNATNES PĀRVALDE

Krišjāņa Valdemāra iela 5, Rīga, LV - 1010, tālrunis 67026816, e-pasts iksd.sportjaun@riga.lv

NOLIKUMS

Rīgā

|  |  |  |
| --- | --- | --- |
| 11.02.2025. |  | Nr. DIKS-25-14-nos |

|  |
| --- |
| **Mākslas projekta “StaroJums” Rīgas kārtu tērpu skates un radošo darbnīcu konkursa, gatavojoties XIII Latvijas Skolu jaunatnes dziesmu un deju svētkiem, nolikums** |

# ****I. Vispārīgie jautājumi****

1. Šis nolikums izstrādāts pamatojoties uz Valsts izglītības satura centra (turpmāk – VISC) “XIII Latvijas Skolu jaunatnes dziesmu un deju svētku vizuālās un vizuāli plastiskās mākslas projekts “StaroJums”” nolikumu, kas apstiprināts ar VISC 2024.gada 16.oktobra rīkojumu Nr. 4.1-07/81, un nosaka mākslas projekta “StaroJums” Rīgas kārtu tērpu skates (turpmāk – Skate) un radošo darbnīcu konkursa (turpmāk – Konkurss) (turpmāk kopā – Pasākums) norises kārtību, gatavojoties XIII Latvijas Skolu jaunatnes dziesmu un deju svētkiem (turpmāk – Svētki).
2. Pasākuma mērķis ir sekmēt bērnu un jauniešu radošo darbību un izaugsmes iespējas, līdzdalību Dziesmu un deju svētku procesā un kultūras mantojuma apguvē, iesaistoties Svētku tradīcijas saglabāšanā un pilnveidē.
3. Pasākuma uzdevumi ir:
	1. stiprināt bērnu un jauniešu patriotismu un valstisko apziņu, bagātināt kultūrvēsturisko pieredzi, veicinot radošo spēju attīstību;
	2. sniegt iespēju piedalīties Svētku mākslas projektā un, izvērtējot Dalībnieku radošo sniegumu, izvirzīt Svētkiem;
	3. veicināt izglītības iestāžu mākslas pedagogu sadarbību un pieredzes apmaiņu.
4. Pasākumu rīko Rīgas valstspilsētas pašvaldības Izglītības, kultūras un sporta departamenta (turpmāk – Departaments) Sporta un jaunatnes pārvalde (turpmāk – Pārvalde) sadarbībā ar Rīgas bērnu un jauniešu centra “Laimīte” Rīgas Interešu izglītības metodisko centru (turpmāk – Centrs).
5. Atbildīgā par Pasākumu – Centra galvenā speciāliste Līga Baņķiere, tālrunis 29769386, e-pasts: lbankiere@edu.riga.lv.
6. Pasākuma nolikums tiek publicēts Centra tīmekļvietnē www.intereses.lv.

### **II. Norises laiks un vieta**

1. Pasākums notiek divās kārtās.
2. Konkursa I kārta notiek attālināti, ievērojot, ka attiecīgās izglītības iestādes (turpmāk – Iestāde) pedagogs līdz 2025.gada 20. februāra plkst. 23.00:
	1. aizpilda tīmekļvietnē https://forms.office.com/e/FFqTRqHvQ8 pieteikuma anketu dalībai Konkursā;
	2. nosūta uz e-pastu: lbankiere@edu.riga.lv prezentāciju par radošo darbnīcu (turpmāk – Darbnīca) (Canvas, PowerPoint u.tml.).
3. Skates I kārta notiek attālināti, ievērojot, ka Iestādes pedagogs līdz 2025.gada 7.marta plkst. 23.00:
	1. aizpilda tīmekļvietnē https://forms.office.com/e/AvsFAHNEwz pieteikuma anketu dalībai Skatē;
	2. nosūta uz e-pastu: lbankiere@edu.riga.lv saiti uz tērpu kolekcijas video prezentāciju, kā arī tērpu kolekcijas prezentāciju (Canvas, PowerPoint u.tml.) ar tērpu un kolekcijas kopskata foto.
4. Pasākuma II kārta notiek 2025.gada 16.aprīlī Rīgas valstspilsētas pašvaldības iestādes “Ziemeļrīgas Kultūras apvienība” Mežaparka Lielās estrādes konferenču telpā, Kokaru zālē, Ostas prospekts 11, Rīgā:
	1. plkst. 14.00 radošo darbnīcu prezentāciju vērtēšana;
	2. plkst. 16.00 tērpu demonstrējumu vērtēšana;
	3. plkst. 18.00 Pasākuma noslēgums, tajā skaitā apbalvošana.

**III. Dalībnieki, dalības nosacījumi un pieteikumu iesniegšana**

1. Pasākuma dalībnieki ir dizaina un tehnoloģiju, vizuālās un vizuāli plastiskās mākslas interešu izglītības programmu audzēkņi šādās vecuma grupās (turpmāk – Dalībnieki):
	1. 1. – 3. klašu grupa;
	2. 4. – 6. klašu grupa;
	3. 7. – 9. klašu grupa;
	4. 10. – 12. klašu grupa.
2. Pasākuma tematika:
	1. saules starojums – saules simbols tērpos, rakstos, sadzīvē, telpā, nemateriālajā kultūras mantojumā, tai skaitā latviešu tautas folklorā;
	2. kultūras starojums – savas pilsētas, novada ainavas, vēsturiskās un kultūras vērtības;
	3. Latvijas starojums – vēsturiskais un nemateriālais mantojums, daba, vērtības;
	4. cilvēka iekšējais starojums – dzimta, ģimene, laime, prieks.

1. Nosacījumi dalībai Skatē:
	1. Dalībnieki veido oriģinālas tērpu kolekcijas atbilstoši tēmai, kas tiek demonstrētas kopējā priekšnesumā;
	2. vienā tērpu kolekcijas prezentācijā var piedalīties ne vairāk kā 10 dalībnieki;
	3. tērpu kolekcijas prezentācijas ilgums līdz 3 minūtēm;
	4. pieteikumā jānorāda tērpu kolekcijas nosaukums un jāuzraksta īss idejas apraksts.
	5. izvēloties muzikālo noformējumu, jāievēro Autortiesību likums. Aicinājums izvēlēties muzikālo noformējumu bez teksta.
	6. tērpu kolekcijas tiek vērtētas divās kategorijās:
		1. modes dizains (valkājamā mode, pret-a-porte),
		2. konceptuālā mode un avangards (nevalkājamā mode).
2. Nosacījumi dalībai Konkursā:
	1. Dalībnieki organizē Darbnīcu atbilstoši 12.punktā minētajai tematikai un iesaista publiku;
	2. Darbnīcu veidi:

14.2.1. izglītojošās darbnīcas,

14.2.2. izzinoši pētnieciskās darbnīcas,

14.2.3. atraktivitātes un spēļu darbnīca;

* 1. Darbnīcu vada ne vairāk kā četri Dalībnieki (ieskaitot pedagogu);
	2. Iestāde var pieteikt katrā vecuma grupā ne vairāk kā divas Darbnīcas.

15. Neprecīzi vai nepilnīgi aizpildītas pieteikuma anketas dalībai Pasākumā netiek reģistrētas.

**IV. Vērtēšanas noteikumi, rezultātu paziņošana, apbalvošana**

1. Rīgas bērnu un jauniešu centra “Laimīte” izveidota vērtēšanas komisija (turpmāk – Komisija) vērtē:
	1. nolikuma 8.2. apakšpunktā minētos materiālus, ņemot vērā šādus kritērijus:
		1. satura atbilstība nolikumam/tematikai – no nulles līdz desmit punktiem,
		2. Darbnīcas radošais risinājums – no nulles līdz desmit punktiem,
		3. piedāvājuma idejas oriģinalitāte – no nulles līdz desmit punktiem,
		4. kvalitāte – no nulles līdz desmit punktiem,
		5. atraktivitāte, spēja piesaistīt publiku – no nulles līdz desmit punktiem.
	2. nolikuma 9.2. apakšpunktā minētos materiālus, ņemot vērā šādus kritērijus:
		1. atbilstība nolikuma mērķiem, uzdevumiem un tematikai – no nulles līdz desmit punktiem,
		2. tērpu izpildījuma kvalitāte un atbilstība vecumam – no nulles līdz desmit punktiem,
		3. kolekcijas idejas oriģinalitāte – no nulles līdz desmit punktiem,
		4. kolekcijas aktualitāte (modes tendences, ilgtspējīgu materiālu pielietojums) – no nulles līdz desmit punktiem,
		5. kolekcijas mākslinieciskais risinājums (krāsa, forma, proporcijas, materiālu izvēle) – no nulles līdz desmit punktiem.
2. Komisijas kopvērtējums veidojas no Komisijas locekļu piešķirto punktu summas, kas sadalīta ar Komisijas locekļu skaitu:
	1. I pakāpes diploms no 45,00 līdz 50,00 punktiem;
	2. II pakāpes diploms no 40,00 līdz 44,9 punktiem;
	3. III pakāpes diploms no 30,00 līdz 39,9 punktiem;
	4. Pateicība par piedalīšanos līdz 30,00 punktiem.
3. Komisija dalībai Pasākuma II kārtā izvirza I un II pakāpes diplomu ieguvušās tērpu kolekcijas un Darbnīcas.
4. Komisijai ir tiesības lemt par atzinības/pateicības rakstu piešķiršanu pedagogiem.
5. Komisijas lēmums ir galīgs un neapstrīdams.
6. Uz Pasākuma II kārtu izvirzītās tērpu kolekcijas un radošās darbnīcas piesaka saskaņā ar VISC nolikumu (skatīt: https://www.visc.gov.lv/lv/nolikumi-prezentacijas-un-rezultati).
7. Konkursa II kārtu vērtē Valsts izglītības attīstības aģentūras izveidota vērtēšanas komisija saskaņā ar VISC nolikumu (skatīt: https://www.visc.gov.lv/lv/nolikumi-prezentacijas-un-rezultati).
8. Centrs nodrošina:
	1. nolikuma 16.punktā un 18.punktā noteikto diplomu/rakstu sagatavošanu atbilstoši Komisijas lēmumam;
	2. šādas informācijas publiskošanu Centra tīmekļvietnē www.intereses.lv līdz 2025.gada 21.martam:
		1. par Pasākuma I kārtas rezultātiem un II kārtai izvirzītajām tērpu kolekcijām un Darbnīcām,
		2. Pasākuma I kārtas diplomu/rakstu saņemšanas iespējām,
	3. organizē apbalvojumu pasniegšanu nolikuma 10.3.apakšpunktā minētajā Pasākuma II kārtas noslēgumā.

**V.** **Dalībnieka personas datu aizsardzība attiecībā uz personas datu apstrādi**

1. Personas datu apstrādes tiesiskais pamats ir Izglītības likuma 17.panta pirmā daļa, 18.panta otrās daļas 12. un 13.punkts, Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 6.panta pirmās daļas e. punkts.
2. Papildu informācija par personas datu apstrādi pieejama Departamenta tīmekļvietnē https://iksd.riga.lv/lv/rd-iksd/Personas-datu-apstrade.
3. Nolikumā noteikto mērķu sasniegšanai un Konkursa publicitātes nodrošināšanai, tiks veikta Dalībnieku fotografēšana un/vai video ierakstīšana, un Konkursa laikā iegūtās fotogrāfijas un/vai veiktie videoieraksti var tikt izvietoti Rīgas valstspilsētas pašvaldības sociālā tīkla Facebook kontā, Centra Facebook kontā, tīmekļvietnēs www.iksd.riga.lv, www.intereses.lv.
4. Pārvalde un Centrs neuzņemas atbildību par trešo personu foto un/vai video uzņemšanu un to izmantošanu.
5. Dalībniekam/Dalībnieka likumiskajam pārstāvim ir tiesības lūgt neveikt un iebilst fotogrāfiju un videoierakstu veikšanai un publicēšanai, nosūtot savu lūgumu uz Centra e‑pasta adresi intereses@riga.lv, norādot Dalībnieka identificējošu informāciju (piemēram, konkursa nosaukumu, fotografēšanas laiku un izskatu raksturojošu informāciju).
6. Nepilngadīgā Dalībnieka fotografēšana un filmēšana, kā arī Dalībnieka personas datu publiskošana tiks veikta ar Dalībnieka likumiskā pārstāvja piekrišanu (turpmāk – Piekrišana). Pieteicējs pārliecinās par Piekrišanas esamību vai nodrošina Piekrišanas sagatavošanu (pielikums) pirms pieteikuma dalībai Konkursā iesniegšanas.
7. Dalībnieks/Dalībnieka likumiskais pārstāvis, pedagogs atbild par precīzu Dalībnieka datu iesniegšanu Centram. Trešās personas nav tiesīgas iesniegt Dalībnieku datus un tas var tikt uzskatīts par tiesību aktu pārkāpumu.

|  |  |
| --- | --- |
| Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes priekšniece, direktora vietniece  | D.Vīksna |

|  |
| --- |
| Baņķiere 29769386Juhņēviča 67181333 |

Pielikums

Rīgas valstspilsētas pašvaldības

Izglītības, kultūras un sporta departamenta

Sporta un jaunatnes pārvaldes

 11.02.2025. nolikumam Nr. DIKS-25-14-nos

“Mākslas projekta “StaroJums”

Rīgas kārtu tērpu skates un radošo darbnīcu konkursa,

gatavojoties XIII Latvijas Skolu jaunatnes

dziesmu un deju svētkiem, nolikums”

**Likumiskā pārstāvja piekrišana nepilngadīga bērna personas datu publiskošanai**

**saistībā ar dalību mākslas projektā “StaroJums”**

|  |  |  |
| --- | --- | --- |
| Es, |  |  piekrītu mana bērna |
|  | (vārds, uzvārds) |  |
|  |  |  |
|  | (vārds, uzvārds) |  |
|  [ ]  personas datu publiskošanai – fotogrāfiju un video Departamenta tīmekļvietnē [www.iksd.riga.lv](http://www.iksd.riga.lv), Rīgas bērnu un jauniešu centrs “Laimīte” un Centra tīmekļvietnē www.intereses.lv, sociālā tīkla kontā *Facebook*.Esmu informēts, ka varu atsaukt savu piekrišanu personas datu publiskošanai, rakstot uz Centrae-pastu intereses@riga.lv. Centrs nodrošinās attiecīgās personas datu dzēšanu vai aizklāšanu. |

|  |  |  |  |
| --- | --- | --- | --- |
| Datums: |  | Likumiskais pārstāvis: |  |
|  |  |  | (paraksts, vārds, uzvārds) |

|  |  |
| --- | --- |
| Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes priekšniece, direktora vietniece  | D.Vīksna |

|  |
| --- |
| Baņķiere 29769386Juhņēviča67181333 |